乐府古题序 织妇词
唐·元稹

织夫何太忙，蚕经三卧行欲老。蚕神女圣早成丝，今年丝税抽徵早。早徵非是官人恶，去岁官家事戎索。征人战苦束刀疮，主将勋高换罗幕。缫丝织帛犹努力，变缉撩机苦难织。东家头白双女儿，为解挑纹嫁不得。檐前袅袅游丝上，上有蜘蛛巧来往。羡他虫豸解缘天，能向虚空织罗网。